## Pravilnik o mjerama za suzbijanje i iskorjenjivanje enzootske leukoze goveda

### NN 67/1991 (12.12.1991.), Pravilnik o mjerama za suzbijanje i iskorjenjivanje enzootske leukoze goveda

# MINISTARSTVO POLJOPRIVREDE, ŠUMARSTVA I VODOPRIVREDE

Na temelju članka 28. stavka 5. Zakona o zdravstvenoj zaštiti životinja
i veterinarskoj djelatnosti ("Narodne novine", br. 52/91), ministar
poljoprivrede šumarstva i vodoprivrede donosi

## PRAVILNIK

### o mjerama za suzbijanje i iskorjenjivanje enzootske leukoze goveda

Članak 1.

Ovim se pravilnikom propisuju mjere za suzbijanje i iskorjenjivanje
enzootske leukoze goveda (Lucosis enzootica bovum)

Članak 2.

Oboljelim od enzootske leukoze smatraju se goveda kod kojih se: 1. serološkim
ispitivanjem (agar-gel imunodifuzijski pokus ili ELISA) utvrdi pozitivna
reakcija; 2. pri klanju u organima ili tkivima, utvrde morfološke i patohistološke
promjene karakteristične za enzootsku leukozu. U svjedodžbu o zdravstvenom
stanju goveda oboljelih od enzootske leukoze koja se upućuje na klanje,
upisuje se oznaka "enzootska leukoza goveda".

Članak 3. Sumnjivima na enzootsku leukozu smatraju se goveda:

1. koja pokazuju klinički manifestne promjene karakteristične za enzootsku
leukozu (otečeni limfni ćvorovi i dr.);

2. kod kojih nisu ustanovljene tumorozne promjene na koži, limfnim čvorovima
i organima, a serološko ispitivanje daje sumnjivu reakciju;

3. koja potječu iz stada u kojima je utvrđena enzootska leukoza ili
sumnja na enzootsku leukozu;

4. kod kojih su pri klanju ili uginuču utvrđene karakteristične tumorozne
promjene, a nije obavljeno patohistološko ispitivanje;

5. kod kojih je pri hematološkom ispitivanju utvrđena leukocitoza s
izrazitom limfocitozom preko (65%).

Članak 4.

Obvezi dijagnostičkog ispitivanja na enzootsku leukozu podliježu sva
goveda koja su navršila šest mjeseci starosti. Dijagnostičkom ispitivanju
iz stavka 1. ovoga članka podliježu rasplodna goveda:

1. u svim oblicima specijalizirane stočarske proizvodnje (farmama) jedanput
godišnje:

2. u gospodarstvima individualnih poljoprivrednih proizvodača najmanje
jedanput u pet godina.

Članak 5.

Obveznom dijagnostičkom ispitivanju na enzootsku leukozu podliježu i
goveda koja se vode na sajmove, smotre i izložbe ili se uvoze iz drugih
zemalja, kao i novonabavljena goveda koja se uvode u uzgoje za rasplod.

Članak 6.

Dijagnostičko ispitivanje na enzootsku leukozu ne provodi se 15 dana
prije telenja i 15 dana nakon telenja te 30 dana nakon primjene alergena
i cjepiva.

Članak 7.

Kad se utvrdi postojanje enzootske leukoze goveda ili postoji sumnja
na enzootsku leukozu goveda u zaraženom će se ili na zarazu sumnjivu dvorištu
narediti ove mjere: 1. izdvajanje oboljelih i na bolest sumnjivih goveda;
2. popis i označavanje oboljelih i na bolest sumnjivih goveda. Grla s pozitivnom
serološkom reakcijom obilježavaju se slovom L, veličine 8 cm. koje se utiskuje
vručim žigom; 3. obilježavanje ušnim markicama ili tetorivanjem na bolest
sumnjivih goveda i obvezno dijagnostičko ispitivanje serološkom metodom
svaka tri mjeseca, dok se kod svih goveda ne postignu dva uzastopna negativna
rezulta 4. zabrana dopreme zdravih goveda među oboljela i na bolest sumnjiva
goveda; 5. zabrana stavljanja u promet oboljelih i na bolest sumnjivih
goveda osim za klanje; 6. individualni postupak s govedima pri liječenju
i poduzimanju drugih stručnih zahvata u skladu s načelima asepse i antisepse.

Članak 8.

Smatra se da je enzootska leukoza goveda prestala kad se uklone sva
goveda oboljela od enzootske leukoze, provede završna dezinfekcija i kad
se pri provedbi dvaju uzastopnih seroloških dijagnostičkih ispitivanja,
u tromjesečnom razdoblju, kod preostalih goveda ne ustanovi pozitivna reakcija

Članak 10.

O poduzetim mjerama iz članka 7. ovoga pravilnika dostavlja se Ministarstvu
poljoprivrede, šumarstva i vodoprivrede - Upravi za veterinarstvo, izvješće
koje sadrži: naziv općine i mjesta u kojem je utvrđena enzootska leukoza
goveda, ime držaoca goveda, oznaka goveda koja se podvrgavaju ispitivanju
na enzootsku leukozu i rezultat tog ispitivanja.

Članak 11.

Na dan stupanja na snagu ovoga pravilnika prestaje važiti Pravilnik
o mjerama za suzbijanje i iskorjenjivanje enzootske leukoze u goveda ("
Službeni list SFRT", br. 39/88).

Članak 12.

Ovaj pravilnik stupa na snagu osmoga dana od dana objave u "Narodnim
novinama".

Klasa: 322-01/91-01/473

Urbroj : 525-01-91-1

Zagreb, 5: prosinca 1991.

Ministar poljoprivrede, šumarstva i vodoprivrede

**Ivan Tarnaj, dlpl. ing., v. r.**

Pravilnik, NN 67/1991-1787